Kroonlinna Elisabethi kirik

Kroonlinna Püha Elisabethi kirik (vene keeles Кирха святой Елизаветы, saksa k. Kirche der  Heiligen Elisabeth) on mittetegutsev luteriusu kirik Kroonlinnas, Kotlini saarel. 
pisi|300px|Kroonlinna Nikolause kirik ja Kroonlinna Elisabethi kirik (ca 1900)
pisi|300px|Kroonlinna Elisabethi koguduse pastoraadihoone
Venemaa Kotlini saarele ehitati esimene Püha Elisabethile pühendatud kirik luterlastele pärast Põhjasõda 1718. aastal,  mis hävines aga tulekahjus 1732. aastal.

1750. aastal ostsid koguduseliikmed Peterburi värava lähedalt maatüki ning said loa kiriku ehitamiseks ning ehitati puidust Elisabethi kirik. 1830. aastate alguses põles puukirik maha ja aastatel 1836–1838 ehitati  Peterburi konsistooriumiringkonna Kroonlinna Püha Elisabethi kiriku kivihoone.

1860ndail aastail peeti kirikus jumalateenistusi viies keeles: läti, saksa, soome, rootsi, eesti koguduseliikmetele. 1860. aastal eraldus Elisabethi kiriku soome-rootsi-eesti kogudus, kes ehitas 1868. aastaks Kroonlinna Nikolause kiriku.

1917. aasta revolutsioonide järel Kroonlinna luterlaste arv vähenes kiiresti sakslaste, lätlaste, eestlaste, soomlaste ja rootslaste emigratsiooni tõttu ning jumalateenistused kirikus katkesid. 1919. aastal oli koguduses kirjas 100 inimest. Kirik suleti 1925. aastal  ja kirikuhoone muudeti metallitööliste ametiühingu klubiks.

Tänapäeval tegutseb Kroonlinna Püha Elisabethi kogudus pastoraadis ja kuulub Ingeri Evangeelsesse Luterlikku Kirikusse.

 Koguduse vaimulikud 
1836–1858, Otto Vilhelm Ehrström  (1806–1871)Yrjö Kotivuori, Ylioppilasmatrikkeli 1640–1852: Ehrström, Otto Vilhelm (1806-1871), (vaadatud 1.1.2026) koguduse ja eesti koguduse pastor ja Balti laevastiku divisjonijutlustaja, 
Karl Müller (1829–1882) läti koguduse pastor 1856–1857Arend von Berkholz,  Album fratrum Rigensium. (1823—1910.) Ein Beitrag zur Baltischen Personenkunde, Riga. Druck von W. F. Häcker. 1910, seite 90, 
1860–1891, Emil Bosse (1826–1891), läti-saksa koguduseMatthias Akiander. Tysk-lettiska församlingen, Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865. pastor ja Balti laevastiku divisjonijutlustaja ; 
Karl Fredrik Stegman  (1822–1873) eesti koguduse abipastor 1853–1858, Elisabethi soome-rootsi-eesti koguduseMatthias Akiander. St. Elisabets finsk-estnisk svenska forsamling., Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865. pastor 1858–1860Yrjö Kotivuori, Ylioppilasmatrikkeli 1640–1852: Stegman, Karl Fredrik (1822-1873), (vaadatud 1.1.2026) ja  1860–1873 Kroonlinna Nikolause kiriku pastor, 
Reinhold Girgensohn (1825–1891), läti koguduse pastoradjunkt 1854–1856, 
1900–1924 Alfred Büttner (1867–1942),  Elisabethi kiriku läti-saksa koguduse vaimulik

 Viited 

 Kirjandus 
Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, 
 Joseph Schnurr. Heimatbuch (Jahrbuch 1969-1972) der Deutschen aus Russland: Die Kirchen und das Religioese Leben der Russlanddeutschen. Stuttgart 1972. Church and Religious Life of Germans in Russia, pg 86

Kategooria:Kroonlinn
Kategooria:Venemaa luteriusu kirikud
Kategooria:Peterburi konsistoriaalringkond
Kategooria:Peterhofi maakond